Notum sit omnibus viventibus, post nosque futuris, quod Hugo puer, filius Wilenci de villa, quæ Roseius dicitur, et avunculi ejus, Walo Monachus et Walo Miles, fratres supradicti Wilenci, pro anima ipsius Wilenci, et pro animabus fratrum suorum, et omnium antecessorum suorum, tam pro vivis, quam pro defunctis, tradiderunt Deo, et Besuensi Ecclesiæ duos mansos. Unum apud Nogdamtium ferrosum, scilicet mansum Arnulfi, cum suis appendiciis, et alium in villa, quæ dicitur Neronis, juxta Gradiacum castrum, cum duobus servis, Letbaldo et Widone fratre ejus, et cum appendiciis suis. Ut hæc Carta inconvulsa permaneat, adsignamus testes. Signum Widonis, Walonis, Widonis, Willelmi filii ejus, Hugonis, Raimodis de Longo-campo, Hugonis de Nerone.